
     Aprobat

DIRECŢIA PATRIMONIU





P R I M A R,

SERVICIUL ADMINISTRARE IMOBILE

Nr. ………………………………………….


Dr.ing. Gheorghe Ciuhandu
R E F E R A T

Privind atribuirea în folosinţă gratuită a imobilului situat în Timişoara, bv. M. Eminescu nr.11 către Direcţia de Evidenţă a Persoanelor.


Imobilul situat în Timişoara, bv. M. Eminescu nr.11 înscris în CF.1 cu nr.top.174 clădire şi curte în suprafaţă de 860 mp. şi top.175 grădină în suprafaţă de 618 mp. este proprietatea Primăriei Municipiului Timişoara şi se află în evidenţa contabilă a mijloacelor fixe.


În acest imobil a funcţionat Cabinetul de Radiologie a Spitalului Clinic de Boli Infecţioase „V. Babeş”.


În prezent imobilul a rămas disponibil întrucât Cabinetul de Radiologie a fost desfiinţat.


Prin adresa nr.152722/04.12.2006 Direcţia de Evidenţă a Persoanelor a solicitat atribuirea în folosinţă gratuită a acestui imobil (construcţii şi teren) în scopul amenajării Casei Căsătoriilor prin reabilitarea clădirii vechi şi edificarea unei construcţii noi în care va funcţiona Serviciul de Stare Civilă, Evidenţa Persoanelor, Ghişeu Unic şi sediul Direcţiei de Evidenţă a Persoanelor din subordinea Consiliului Local al Municipiului Timişoara.


Având în vedere că în prezent imobilul de la adresa de mai sus este disponibil,

P r o p u n e m :

1. Emiterea unei Hotărâri de Consiliu Local care să aprobe atribuirea în folosinţă gratuită pe o perioadă de 49 de ani a imobilului înscris în CF.1 top.174, clădire şi teren, şi top.175, grădină, situat în Timişoara, bv. M. Eminescu nr.11 proprietatea Primăriei Municipiului Timişoara, către Direcţia de Evidenţă a Persoanelor din subordinea Consiliului Local al Municipiului Timişoara pentru amenajarea Casei Căsătoriilor prin reabilitarea clădirii vechi şi edificarea unei construcţii noi în care va funcţiona Serviciul de Stare Civilă, Evidenţa Persoanelor, Ghişeu Unic şi sediul Direcţiei de Evidenţă a Persoanelor.
2. Construcţia nouă ce se va edifica, va fi proprietatea Primăriei Municipiului Timişoara în folosinţa Direcţiei de Evidenţă a Persoanelor.

